ఆస్ట్రేలియా   103/8 (20 ఓవర్లు)
న్యూజిలాండ్‌  104/4 (16.2 ఓవర్లు)
నాగ్‌పూర్‌ : వరల్డ్‌  టి20 మహిళల ప్రపంచ కప్‌లో భాగంగా గ్రూప్‌ ఎలో ఆస్ట్రేలియాతో జరిగిన మ్యాచ్‌లో న్యూజిలాండ్‌ ఆరు వికెట్ల తేడాతో విజయం సాధించింది. ఆసీస్‌ నిర్ధేశిత 104 పరుగుల టార్గెట్‌ను న్యూజిలాండ్‌ 16.2 ఓవర్లలో నాలుగు వికెట్ల కోల్పోయి చేధించింది.ఓపెనర్లు సుజీ బేట్స్‌ 23 పరుగులు,ప్రీస్ట్‌ 34 పరుగులతో జట్టుకు శుభారంభాన్ని అందించడంతో న్యూజిలాండ్‌ విజయం లాంఛనమైంది.ఆ తరువాత డివైన్‌ 17 పరుగులు,మెగ్గాషన్‌ 11 పరుగులతో ఒక మోస్తరుగా ఆడి జట్టు స్కోరును ముందుకు తీసుకెళ్లారు.ఇక చివరలో అమీ సాటర్‌ వైట్‌ 16 పరుగులతో నాటౌట్‌గా మరో వికెట్‌ పడకుండా జాగ్రత్తపడటంతో న్యూజిలాండ్‌ ఇంకా 22 బంతులు మిగిలి ఉండగానే విజయం సాధించింది.అంతకు ముందు టాస్‌ గెలిచి మొదట బ్యాటింగ్‌ చేసిన ఆస్ట్రేలియా మహిళలు నిర్ణీత ఓవర్లలో ఎనిమిది వికెట్లు కోల్పోయి 103 పరుగులకే పరిమితమైంది.ఆసీస్‌ జట్టులో ఎల్లీసి షెర్రీ 42 పరుగులు,జోనాసేన్‌ 23 పరుగులు, మూనీ 15 పరుగులు, బ్లాక్‌ వెల్‌ 10 పరుగులు మాత్రమే చేసి రెండకెలు దాటిన వారిలో ఉన్నారు.న్యూజిలాండ్‌ బౌలర్లలో కాస్పెరక్‌ మూడు వికెట్లు సాధించగా బెర్మింగ్‌హమ్‌కు రెండు వికెట్లు,డివైన్‌,సాటర్‌ వైట్‌లకు ఒక్కొక్కరికి ఒక వికెట్‌ లభించింది.